Projektligj i ri për rregullat e trajtimit të të dyshuarve për terrorizëm
Presidenti pritet ta nënshkruaj projekt-ligjin brenda kësaj jave
Presidenti Bush tha sot se lufta kundër terrorizmit është objektivi parësor i brezit të sotëm. Fjalimi tij, para një grupi rezervistësh u përqëndrua tek Afganistani dhe Pakistani, një ditë pas takimit me presidentët e të dy këtyre vendeve. Presidenti Bush tha se Presidentët Karzai dhe Musharaf, e kuptojnë atë që ai e quan "lufta ideologjike e shekullit të 21-të". Fjalimi ishte i fundit i një sërë të tillësh për luftën kundër terrorit, dhe bëhet në një kohë që Shtëpia e Bardhë po shqyrton një projekt ligj që përcakton rregullat dhe procedurat e marrjes në pyetje dhe të gjykimit të të dyshuarve për terrorisëm. Senati dhe Dhoma e Përfaqësuesve miratuan ligjin e ri të debatueshëm, të propozuar nga presidenti Bush mbi trajtimin dhe gjykimin e terroristëve të dyshuar që mbahen nga Shtetet e Bashkuara. Pas dhjetë orë debati, senati miratoi dje ligjin me 65 vota pro dhe 34 kundër. Dhoma e Përfaqësuesve e kishte miratuar më parë një projekt-ligj të ngjashëm me 253 pro dhe 168 kundër. Presidenti kishte kërkuar miratimin e shpejtë të ligjit para zgjedhjeve të 7 nëntorit dhe pritet që ka firmosë atë brenda kësaj jave. Debati filloi në qershor, pas vendimit të Gjykatës së Lartë, që e quajti jo-kushtetuese praktikën e administratës së Presidentit Bush për t’i gjykuar terroristët e dyshuar dhe rreth 450 të ndaluarit që mbahen në Guantanamo, nga gjykatat ushtarake. Presidenti Bush u përgjigj me një propozim të ri, duke i kërkuar Kongresit të miratojë ngritjen e gjykatave ushtarake dhe të qartësojë taktikat që hetuesit amerikanë mund të përdorin ligjërisht sipas Konventës së Gjenevës për t’i detyruar të ndaluarit të flasin. , tha presidenti. Brian Walsh, ekspert ligjor në Fondacionin Heritage, pohon se taktikat e rrepta të marrjes në pyetje, që kërkon presidenti, janë të nevojshme. thotë analisti. Kundërshtarët argumentuan se caktimi i rregullave do të dobësonte Konventën e Gjenevës dhe se taktikat e torturës nxjerrin informacione të pasakta. Shtëpia e Bardhë ra dakort për një projektligj që do të ndalonte akte të tilla si vrasjet apo ngacmimet seksuale por që do t’i jepte presidentit autoritetin e vetëm për të interpretuar aspekte të tjera të Konventës së Gjenevës. Senatori John McCain, kundërshtar i përdorimit të metodave të ashpra të hetimit, më pas tha se beson se projktligji përfundimtar ndalon hetuesit e CIA-s të përdorin metoda të tilla si mbytjet e simuluara apo detyrimin e qëndrimit në këmbë për më shumë se 40 orë. Grupet e të drejtave të njeriut dhe kritikë të tjerë megjithatë, thonë se legjislacioni ende lejon teknika të tilla torturash që janë të ndaluara nga Konventa e Gjenevës. Avokati Anant Raut përfaqëson disa të ndaluar në Gjirin Guantanamo: Sipas legjislacionit të ri 14 të dyshuarit kryesorë që u transferuan në Guantanamo do të gjykohen nga gjykatat ushtarake të cilat mund të përdorin dëshmitë e marra me metodat e përdorura. Por shumica e të ndaluarve të Guantanamos janë mbajtur aty për gati pesë vjet dhe nuk janë akuzuar për ndonjë krim. Legjislacioni i ri iu heq të drejtën të burgosurve të tillë të kundërshtojnë këtë para një gjykate civile. Kjo e drejtë u është mohuar edhe gati 14 mijë njerëzit që mbahen në burgjet sekrete amerikane jashtë vendit, praninë e të cilave zoti Bush e pranoi për herë të parë këtë muaj. Brian Walsh i Fondacionit Heritage del në mbrojtje të sistemit të tanishëm dhe thekson se statusi i secilit të burgosur rishikohet periodikisht nga zyrtarët ushtarak. Kundërshtarët thotë se legjislacioni legjitimizon tiraninë. thotë avokati Raut. Miratimi i ligjit para zgjedhjeve ishte një nga përparësitë kryesore të republikanëve që kanë në plan të sulmojnë demokratët që kanë kundërshtuar fushatën e tyre. Kundështarët thotë se ligji është hartuar për përdorim politik afatshkurtër dhe parashikojnë se Gjykata e Lartë do ta hedh atë poshtë. //rd//